stanford-oval/wikipedia huggingface dataset:
Babol
Aiheesta muualla

Kuvia tai muita tiedostoja aiheesta Babol Wikimedia Commonsissa
Barilius modestus

| Barilius modestus |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  modestus
Kaksiosainen nimi
 Barilius modestus  Day, 1872 
Katso myös
   Barilius modestus Commonsissa 
Infobox OKNimi-testi OK: 
Barilius modestus on särkien (Cyprinidae) heimoon kuuluva makean veden kalalaji. Se kasvaa yleensä korkeintaan 12,5 senttimetrin mittaiseksi. Lajia tavataan Intiasta ja Pakistanista.
Barilius naseeri

| Barilius naseeri> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Karppikalat Cypriniformes
Heimo::  Seeprakalat Danionidae
Alaheimo::  Chedrinae
Suku::  Barilius
Laji::  naseeri
Kaksiosainen nimi
 Barilius naseeri  Mirza, Rafiq & Awan, 1986 
Infobox OKNimi-testi OKIUCN-testi OK: 
Barilius naseeri on seeprakalojen (Danionidae) heimoon kuuluva makean veden kalalaji. Sitä tavataan endeemisenä eli kotoperäisenä Pakistanista.
Aurora (1900)

| Aurora |
| --- | --- |
 Aurora

Aluksen vaiheet
Rakentaja:  Amiraliteetin telakka, Pietari
Kölinlasku:  23. toukokuuta 1897
Laskettu vesille:  11. toukokuuta 1900
Palveluskäyttöön:  29. heinäkuuta 1903
Poistui palveluskäytöstä:  1957
Loppuvaihe:  Museoitu
Tekniset tiedot
Uppouma:  6 731 t
Pituus:  126,8 m
Leveys:  16,8 m
Syväys:  7,3 m
Koneteho:  11 610 hv
Nopeus:  19 solmua
Miehistöä:  590
Aseistus
Aseistus:  8 × 152 mm tykkiä 24 × 75 mm tykkiä 8 × 37 mm tykkiä 3 × torpedoputkea
Aurora (ven. Авро́ра, Avrora) oli Venäjän keisarikunnan laivaston Pallada-luokan panssarikansiristeilijä, joka tuli kuuluisaksi osallisuudestaan lokakuun vallankumoukseen. Alus on museoitu.
Valmistus

Alus tilattiin Amiraliteetin telakalta Pietarista, missä köli laskettiin 23. toukokuuta 1897. Alus laskettiin vesille 11. toukokuuta 1900 ja otettiin palvelukseen heinäkuussa 1903.
Palvelus

Matkalla Tyynellemerelle Aurora osallistui 21.–22. lokakuuta 1904 Doggermatalikon selkkaukseen. Seuraavana vuonna alus oli amiraali Zinovi Rožestvenskin komentamassa 2. Tyynenmeren laivueessa, jossa se osallistui Venäjän–Japanin sotaan.
Alus osallistui 14.–15. toukokuuta 1905 Tsushiman taisteluun, jonka alussa aluksen päällikkö kapteeni E. R. Jegorjev haavoittui kuolettavasti. Päällikkyyden vastaanotti laivan korkein upseeri, 2. luokan kapteeni Arkadi Nebolsin. Hän haavoittui myös taistelussa, jossa alukseen tuli 37 reikää ja sillä syttyi useita tulipaloja. Miehistöstä 15 sai surmansa ja 83 haavoittui. Taistelun lopussa kontra-amiraali Oskar Enqvist teki Aurorasta lippulaivansa ja onnistui viemään sen Manilaan, joka oli Yhdysvaltain valvonnassa. Kesäkuussa alus internoitiin sodan loppuun.
Vuonna 1906 alus siirrettiin Itämerelle kadettien koululaivaksi, jona se teki useita laivastovierailuja. Marraskuussa 1911 se osallistui Bangkokissa Siamin uuden hallitsijan Rama VI:n kruunajaisjuhlallisuuksiin. Alus avusti Messinan maanjäristyksen uhreja.
Ensimmäisessä maailmansodassa Aurora oli edelleen Itämerellä. Vuonna 1915 aluksen aseistus vaihdettiin neljääntoista 152 millimetrin tykkiin. Se siirrettiin 1916 Pietariin telakalle korjattavaksi. Kaupunki oli vallankumouksen pyörteissä, jolloin osa aluksen miehistöstä osallistui vuoden 1917 helmikuun vallankumoukseen. Aluksella muodostettiin vallankumousneuvosto, jonka johtoon valittiin Aleksandr Belyšev. Suurin osa miehistöstä liittyi bolševikkeihin, jotka valmistautuivat lokakuun vallankumoukseen.
Aluksen keulatykin ampuma laukaus oli 25. lokakuuta 1917 Talvipalatsin valtauksen aloitusmerkkinä. Neuvostovallan aikana risteilijää pidettiin yhtenä vallankumouksen symboleista. Vuonna 1922 alus palautettiin palvelukseen koululaivana. Alus palkittiin 2. marraskuuta 1927 Punalipun kunniamerkillä vallankumouksen hyväksi tehdystä työstä.
Toisen maailmansodan aikana Auroran aseet siirrettiin Leningradin puolustuksen käyttöön. Alus itse oli telakoituna Oranienbaumissa, missä se joutui toistuvasti Saksan tykistön ja ilmavoimien maaliksi. Alus upposi 30. syyskuuta 1941 satama-altaaseen.
Sodan jälkeen Aurora nostettiin satama-altaasta ja siirrettiin telakalle. Vuosina 1945–1947 tehtyjen korjausten jälkeen alus hinattiin vallankumouksen 50-vuotisjuhlan aluksi samalle paikalle, jossa se oli ollut vallankumouksen alkaessa. Tarkalleen 50 vuotta alkuperäisen merkkilaukauksen jälkeen samalla tykillä ammuttiin samanlainen merkkilaukaus, minkä jälkeen tykkiin kiinnitettiin muistolaatta. Alus sai toisen kunnianosoituksen 22. helmikuuta 1968, kun se palkittiin lokakuun vallankumouksen mitalilla, jonka kuva-aiheessa on se itse.
Vuosina 1984–1987 koko laivan vedenalainen osa uusittiin. Alus on edelleen museoituna Pietarissa Nevan rannalla.
Aiheesta muualla

Wikimedia Commonsissa on kuvia tai muita tiedostoja aiheesta .
Turun Sanomat: Nevan rannalla ei ole todellinen vallankumousristeilijä Aurora (2006)
Historic Naval Ships Association – Aurora (Arkistoitu – Internet Archive) (englanniksi)
Pallada-luokan risteilijät
Muistolaatta tykissä.
Befunge

Befunge on esoteerinen ohjelmointikieli, joka eroaa perinteisistä ohjelmointikielistä siten, että ohjelma on järjestetty kaksiulotteiseen ristikkoon. Chris Pressey kehitti ohjelmointikielen vuonna 1993. Befunge perustuu pinoon, johon voi lisätä lukuja ja ottaa sieltä pois. Peruslaskutoimitukset ottavat lukuja pinosta pois ja laittavat pinoon tuloksen.
Telegonia

Telegonia voi viitata seuraaviin:
telegonia, vanhentunut teoria periytymisestä
Telegoneia (lat. Telegonia), eeppiseen kyklokseen kuulunut eepos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Telegonia”, voi hakea sivunnimihaulla, laajalla sivunnimihaulla tai tekstihaulla.
The Beatles at the Hollywood Bowl

| The Beatles at the Hollywood Bowl The Beatles |
| --- | --- | --- |

Livealbumin tiedot
 Äänitetty : 1964–1965
 Julkaistu: 4. toukokuuta 1977
 Tuottaja(t): George Martin
 Tyylilaji: Rock
 Kesto: 33.15
 Levy-yhtiö: Capitol, Parlophone
The Beatlesin muut julkaisut
| Rock'n'Roll Music 1976 | The Beatles at the Hollywood Bowl 1977 | Live! at the Star-Club in Hamburg, Germany; 1962 1977 |
The Beatles at the Hollywood Bowl on The Beatlesin live-albumi vuodelta 1977. Siltä löytyy 13 kappaletta.
Kappaleet

Kaikki kappaleet Lennon/McCartney, jollei toisin ilmoitettu.
A-puoli
"Twist and Shout" (Medley-Russell)
"She’s a Woman"
"Dizzy Miss Lizzy" (Williams)
"Ticket to Ride"
"Can’t Buy Me Love"
"Things We Said Today"
"Roll over Beethoven" (Berry)
B-puoli
"Boys" (Dixon-Farrell)
"A Hard Day’s Night"
"Help!
"All My Loving"
"She Loves You"
"Long Tall Sally" (Johnson-Penniman-Blackwell)
Bananarama

| Bananarama |
| --- | --- |
 Alkuperäinen kokoonpano vuonna 2018
Tiedot
Toiminnassa:  1979–
Tyylilaji:  Pop, dancepop, new wave, eurodance
Kotipaikka:   Yhdistynyt kuningaskunta
Laulukieli:  englanti
Jäsenet:  Sara Dallin   Keren Woodward  
Entiset jäsenet:  Siobhan Fahey   Jacquie O'Sullivan  
Levy-yhtiö:  Deram   London   A & G productions   Fascination   Rhino  
Aiheesta muualla
Kotisivut
Infobox OKNimi-testi OK: 
Bananarama
Bananarama on brittiläinen popyhtye. Yhtyeen perustivat vuonna 1979 Siobhan Fahey, Keren Woodward ja Sara Dallin. Fahey jätti yhtyeen vuonna 1988, jolloin hän perusti uuden yhtyeen, Shakespears Sisterin. Hänet korvasi Jacquie O'Sullivan.
Historia > Alku

Bananarama levytti ensimmäisen demonsa "Aie a Mwana" vuonna 1981. Yhtye teki ensimmäisen levytyssopimuksensa Demon Recordsin kanssa, joka julkaisi kappaleen singlenä samana vuonna. Vähän myöhemmin yhtye teki levy-yhtiö London Recordsin kanssa sopimuksen, joka jatkui vuoteen 1993 asti. Bananarama oli alusta asti tunnettu erikoisista laulusovituksistaan, joissa kaikki kolme jäsentä lauloivat yhtä aikaa samaa melodiaa samassa sävellajissa, eikä esimerkiksi kolmiosaisia harmonioita. Bananaraman albumeille sekä soolo- että taustalaulut äänitettiin tällä tavoin. Yhtyeen varhainen materiaali nauhoitettiin jopa niin, että kaikki kolme solistia lauloivat yhtä aikaa studiossa äänitystilanteessa samaan mikrofoniin.
Bananarama sai uransa alussa tukea The Specials -yhtyeen entiseltä jäseneltä Terry Hallilta, joka kutsui heidät laulamaan yhtyeensä Fun Boy Threen kappaleelle "T'ain't What You Do (It's the Way That You Do It)". Kappale nousi Britannian singlelistalla viiden myydyimmän singlen joukkoon vuonna 1983. Myöhemmin samana vuonna Fun Boy Three vieraili puolestaan Bananaraman kappaleella "Really Saying Something".
Historia > 1980-luku

Bananarama nautti suurinta suosiotaan vuosien 1984–1989 välisenä aikana. Heidän esikoisalbumiltaan Deep Sea Skiving (1983) julkaistiin viisi singleä, joista kolme, "Really Saying Something", "Shy Boy (Don't it Make You Feel Good)" sekä "Na Na Hey Hey Kiss Him Goodbye", nousi Britannian singlelistalla viiden kärkeen. Seuraavana vuonna ilmestyneeltä kakkosalbumilta Bananarama julkaistiin kuusi singleä, joista "Cruel Summer" ja "Robert De Niro's Waiting" menestyivät parhaiten. Jälkimmäinen nousi korkeimmillaan Britannian singlelistalla sijalle kolme, ja ensiksi mainittu oli ensimmäinen yhdysvaltalaisella Billboard Hot 100 -listalla kymmenen kärkeen noussut Bananarama-kappale. "Cruel Summer" soi myös elokuvassa Karate Kid ja ruotsalaisyhtye Ace of Base teki kappaleesta hyvin menestyneen cover-version vuonna 1998.
Vuonna 1986 yhtyeen musiikkia alkoi tuottaa tuottajaryhmä Stock Aitken Waterman, ja yhteistyön tuloksena syntyi kansainvälinen hitti "Venus" (cover Shocking Bluen hitistä vuodelta 1970), joka julkaistiin levyllä True Confessions. Se oli yhtyeen ensimmäinen ja ainoa Billboard-listan kärkeen noussut kappale.
Yhtye esiintyi 1980-luvulla hyväntekeväisyyssinglellä "Do They Know It's Christmas?". Bananarama on ainoa yhtye, joka esiintyi sekä alkuperäisellä Band Aid -singlellä (1984) että Band Aid II -singlellä (1989).
"I Heard a Rumour" albumilta Wow! menestyi hyvin (Billboard-listalla korkeimmillaan sijalla neljä), kuten myös "Love In The First Degree" (Britannian singlelistalla kolmas), mutta yleisesti yhtyeen suurin suosio alkoi hiipua 1980-luvun lähestyessä loppuaan. Yhtye julkaisi 1990-luvulla kolme studioalbumia, mutta yksikään levyistä ei menestynyt kaupallisesti erityisen hyvin. Kesällä 2005 julkaistu single "Move In My Direction" nousi Britannian singlelistalla sijalle 14, joka oli yhtyeelle korkein sijoitus sitten vuonna 1989 julkaistun "Help!"-singlen.
Historia > Nykyaika

Yhtye on myynyt maailmanlaajuisesti yli 40 miljoonaa albumia. O'Sullivanin jätettyä yhtyeen vuonna 1991 Bananarama on nykyäänmilloin? duo, jonka muodostavat alkuperäisjäsenet Keren Woodward ja Sarah Dallin.
Bananarama ilmoitti huhtikuussa 2017 tekevänsä ainakin yhden konserttikiertueen alkuperäiskokoonpanollaan.
Bananarama Suomessa

Bananarama on käynyt kerran Suomessa. Yhtye esiintyi Helsingin Kaivohuoneella 28. joulukuuta 1996.
Diskografia > Albumit

Deep Sea Skiving (1983)
Bananarama (1984)
True Confessions (1986)
Wow! (1987)
Greatest Hits Collection (1989) (kokoelma)
Pop Life (1991)
Please Yourself (1993)
Bunch of Hits (1994) (kokoelma)
Ultra Violet/I Found Love (1995)
Master Series (1999) (kokoelma)
Exotica (2001)
The Essentials (2002) (kokoelma)
The Very Best of Bananarama (2002) (kokoelma)
Venus and Other Hits (2003) (kokoelma)
Really Saying Something: The Platinum Collection (2005) (kokoelma)
Drama (2005)
Viva (2009)
30 Years of Bananarama (2012) (kokoelma)
In Stereo (2019)
Diskografia > Singlet

| Vuosi | Kappale | Albumi |
| --- | --- | --- |
| 1981 | "Aie a Mwana" | Deep Sea Skiving |
| 1981 | "T'ain't What You Do (It's the Way That You Do It)" | - |
| 1982 | "Really Saying Something" | Deep Sea Skiving |
| 1982 | "Shy Boy (Don't It Make You Feel Good)" | Deep Sea Skiving |
| 1982 | "He's Got Tact" | - |
| 1982 | "Cheers Then" | Deep Sea Skiving |
| 1983 | "Na Na Hey Hey Kiss Him Goodbye" | Deep Sea Skiving |
| 1984 | "Robert DeNiro's Waiting" | Bananarama |
| 1984 | "Cruel Summer" | Bananarama |
| 1984 | "Rough Justice" | Bananarama |
| 1984 | "King Of the Jungle" | Bananarama |
| 1984 | "Hot Line To Heaven" | Bananarama |
| 1984 | "The Wild Life" | Bananarama |
| 1985 | "Do Not Disturb" | True Confessions |
| 1986 | "Venus" | True Confessions |
| 1986 | "More Than Physical" | True Confessions |
| 1987 | "A Trick Of the Night" | True Confessions |
| 1987 | "Set On You" | - |
| 1987 | "I Heard A Rumour" | Wow! |
| 1987 | "I Can't Help It" | Wow! |
| 1988 | "Love In the First Degree" | Wow! |
| 1988 | "Bananarama Mega-Mix" | - |
| 1988 | "I Want You Back" | Wow! |
| 1988 | "Nathan Jones" | Wow! |
| 1988 | "Love, Truth and Honesty" | Greatest Hits Collection |
| 1989 | "Help!" | - |
| 1989 | "Cruel Summer '89" | - |
| 1989 | "Megarama '89" | - |
| 1990 | "Only Your Love" | Pop Life |
| 1991 | "Preacher Man" | Pop Life |
| 1991 | "Long Train Running" | Pop Life |
| 1991 | "Tripping On Your Love" | Pop Life |
| 1992 | "Movin' On" | Please Yourself |
| 1992 | "Last Thing On My Mind" | Please Yourself |
| 1993 | "More More More" | Please Yourself |
| 1995 | "I Found Love" | Ultra Violet |
| 1995 | "Every Shade Of Blue" | Ultra Violet |
| 1996 | "Take Me To Your Heart" | Ultra Violet |
| 2001 | "Careless Whisper" | Exotica |
| 2001 | "If" | Exotica |
| 2005 | "Really Saying Something (Salasso Bootleg Remix)" | - |
| 2005 | "Move In My Direction" | Drama |
| 2005 | "Look On the Floor (Hypnotic Tango)" | Drama |
| 2009 | "Love Comes" | Viva |
| 2010 | "Love Don't Live Here" | Viva |
| 2010 | "Baby It's Christmas" | - |
| 2012 | "Now Or Never" | Now Or Never EP |
| 2019 | "Stuff Like That" | In Stereo |
| 2019 | "Looking for Someone" | In Stereo |
Aiheesta muualla

Wikimedia Commonsissa on kuvia tai muita tiedostoja aiheesta .
Bananaraman verkkosivut (englanniksi)
Beg for It (Iggy Azalean kappale)

| ”Beg for It” Iggy Azalea ft>  MØ |
| --- | --- | --- |

Singlen tiedot
 Albumilta: Reclassified
 Julkaistu: 24. lokakuuta 2014
 Formaatti: Digitaalinen lataus
 Tuottaja(t): The Invisible Men, The Arcade
 Tyylilaji: Hip-pop
 Kesto: 02.58
 Levy-yhtiö: Def Jam, Virgin EMI
Iggy Azalean muut singlet
| ”Booty” 2014 | ”Beg for It” 2014 |   |
MØ:n muut julkaisut
| ”One More” 2014 | ”Beg for It” 2014 |   |
Beg for It on australialaisräppäri Iggy Azalean kappale, jolla vierailee kappaleen sanat esittävä tanskalaislaulaja MØ. Se julkaistiin hänen debyyttialbuminsa uudelleenjulkaisun, Reclassifiedin johdantosinglenä 24. lokakuuta 2014. Kappaleen sanoitti Azalea ja sen hokeman puolestaan Charli XCX, samalla kun tuotannosta vastasivat The Invisible Men ja The Arcade.
Käännös suomeksi
Autódromo Internacional de Curitiba

| Autódromo Internacional de Curitiba |
| --- | --- |

Sijainti:  Curitiba, Brasilia
Valmistumisvuosi:  1967
Radan pituus:  3,695 km
Mutkia:  11
Rataennätys:  1.09,772 (André Couto, 2002)
Suurimmat tapahtumat:  WTCC, F3
Autódromo Internacional de Curitiba (tunnettu myös nimellä Autódromo de Pinhais ja Circuit Raul Boesel) on moottorirata Curitibassa, Brasiliassa. Siellä on ajettu muun muassa WTCC-sarjaa sekä maan vakioautosarjaa. Radalla piti myös ajaa A1 Grand Prix-kilpailu helmikuussa 2006, mutta se peruuntui.
Aiheesta muualla

Kotisivut (Arkistoitu – Internet Archive)
Kuvia tai muita tiedostoja aiheesta Autódromo Internacional de Curitiba Wikimedia Commonsissa
Radan lähtö- ja varikkosuoraa.
Aulikki Junna

| Aulikki Junna> Henkilötiedot |
| --- | --- |
Syntynyt: 26. marraskuuta 1944 (ikä 79) Helsinki
Pesäpalloilija
Lempinimi:  Likki
Seura:   Helsingin Pallo-Toverit  Seinäjoen Maila-Jussit  Seinäjoen Urheilijat 
Aulikki Kaarina Junna (o.s. Pihlajamäki) (s. 26. marraskuuta 1944 Helsinki) on uransa lopettanut suomalainen pesäpalloilija.
Aulikki (Likki) Junna pelasi seitsemän kautta mestaruussarjassa Pallo-Tovereiden joukkueessa saavuttaen Suomen mestaruuden 1965 ja 1966 ja suurkisamestaruuden 1966. Vuonna 1962 Likki valittiin Seinäjoen Urheilijain parhaaksi naisurheilijaksi.
Kolmas mestaruus tuli Maila-Jussien joukkueessa 1977. Itä–Länsi-otteluita Junnalle kertyi neljä kappaletta.
Saavutukset

Pesäpallon etenijäkuningatar: 1965
Ted Lindsay Award

Lester B. Pearson Award Hockey Hall of Famessa
Ted Lindsay Award (aikaisemmalta nimeltään Lester B. Pearson Award) on NHL:n vuosittain myöntämä palkinto. NHLPA:n (NHL:n pelaajayhdistys) jäsenet äänestävät keskuudestaan kauden parhaan pelaajan (engl. most outstanding player), jolle tämä palkinto myönnetään.
Palkinto jaettiin ensimmäisen kerran kaudella 1970–1971. Sen alkuperäinen nimi viittasi Kanadan entiseen pääministeriin Lester B. Pearsoniin, ja se olikin NHL:n ainoa palkinto, joka oli nimetty poliitikon mukaan. Palkinto sai kuitenkin uuden nimen vuonna 2010, kun se nimettiin NHLPA:n ensimmäisen puheenjohtajan Ted Lindsayn mukaan.
Useimmin palkitut

Wayne Gretzky 5
Mario Lemieux 4
Connor McDavid 4
Jaromír Jágr 3
Guy Lafleur 3
Aleksandr Ovetškin 3
Sidney Crosby 3
Marcel Dionne 2
Phil Esposito 2
Dominik Hašek 2
Mark Messier 2
Palkitut > Lester B. Pearson Award

1971 –  Phil Esposito, Boston Bruins
1972 –  Jean Ratelle, New York Rangers
1973 –  Phil Esposito, Boston Bruins
1974 –  Bobby Clarke, Philadelphia Flyers
1975 –  Bobby Orr, Boston Bruins
1976 –  Guy Lafleur, Montréal Canadiens
1977 –  Guy Lafleur, Montréal Canadiens
1978 –  Guy Lafleur, Montréal Canadiens
1979 –  Marcel Dionne, Los Angeles Kings
1980 –  Marcel Dionne, Los Angeles Kings
1981 –  Mike Liut, St. Louis Blues
1982 –  Wayne Gretzky, Edmonton Oilers
1983 –  Wayne Gretzky, Edmonton Oilers
1984 –  Wayne Gretzky, Edmonton Oilers
1985 –  Wayne Gretzky, Edmonton Oilers
1986 –  Mario Lemieux, Pittsburgh Penguins
1987 –  Wayne Gretzky, Edmonton Oilers
1988 –  Mario Lemieux, Pittsburgh Penguins
1989 –  Steve Yzerman, Detroit Red Wings
1990 –  Mark Messier, Edmonton Oilers
1991 –  Brett Hull, St. Louis Blues
1992 –  Mark Messier, New York Rangers
1993 –  Mario Lemieux, Pittsburgh Penguins
1994 –  Sergei Fjodorov, Detroit Red Wings
1995 –  Eric Lindros, Philadelphia Flyers
1996 –  Mario Lemieux, Pittsburgh Penguins
1997 –  Dominik Hašek, Buffalo Sabres
1998 –  Dominik Hašek, Buffalo Sabres
1999 –  Jaromír Jágr, Pittsburgh Penguins
2000 –  Jaromír Jágr, Pittsburgh Penguins
2001 –  Joe Sakic, Colorado Avalanche
2002 –  Jarome Iginla, Calgary Flames
2003 –  Markus Näslund, Vancouver Canucks
2004 –  Martin St. Louis, Tampa Bay Lightning
2005 – ei palkittua työsulun vuoksi
2006 –  Jaromír Jágr, New York Rangers
2007 –  Sidney Crosby, Pittsburgh Penguins
2008 –  Aleksandr Ovetškin, Washington Capitals
2009 –  Aleksandr Ovetškin, Washington Capitals
Palkitut > Ted Lindsay Award

2010 –  Aleksandr Ovetškin, Washington Capitals
2011 –  Daniel Sedin, Vancouver Canucks
2012 –  Jevgeni Malkin, Pittsburgh Penguins
2013 –  Sidney Crosby, Pittsburgh Penguins
2014 –  Sidney Crosby, Pittsburgh Penguins
2015 –  Carey Price, Montreal Canadiens
2016 –  Patrick Kane, Chicago Blackhawks
2017 –  Connor McDavid, Edmonton Oilers
2018 –  Connor McDavid, Edmonton Oilers
2019 –  Nikita Kutšerov, Tampa Bay Lightning
2020 –  Leon Draisaitl, Edmonton Oilers
2021 –  Connor McDavid, Edmonton Oilers
2022 –  Auston Matthews, Toronto Maple Leafs
2023 –  Connor McDavid, Edmonton Oilers
2024 -  Nathan MacKinnon, Colorado Avalanche
Voittajat maittain: (1971–2024)
| Maa | Voittajien määrä |
| --- | --- |
 Kanada: 37
 Venäjä: 6
 Tšekki: 5
Yhdysvallat: 3
 Ruotsi: 2
 Saksa: 1
Aiheesta muualla

Ted Lindsay Award NHL. Viitattu 24.6.2010. (englanniksi)
NHL:n palkinnot
Joukkuepalkinnot: Stanley Cup • Clarence S. Campbell Bowl • Prince of Wales Trophy • Presidents' Trophy • O'Brien Trophy
Henkilökohtaiset palkinnot: Art Ross Trophy • Bill Masterton Memorial Trophy • Calder Memorial Trophy • Conn Smythe Trophy • Frank J. Selke Trophy • Hart Memorial Trophy • Jack Adams Award • James Norris Memorial Trophy • King Clancy Memorial Trophy • Lady Byng Memorial Trophy • Lester Patrick Trophy • Mark Messier Leadership Award • Maurice ”Rocket” Richard Trophy • NHL Plus/Minus Award • Roger Crozier Saving Grace Award • Ted Lindsay Award • Vezina Trophy • William M. Jennings Trophy • NHL Foundation Player Award
Wayne Gretzky, viisinkertainen voittaja
Mario Lemieux, nelinkertainen voittaja
Dominik Hasek, kaksinkertainen voittaja
Azores Airlines

SATA Airbus A320-200
Azores Airlines (aiemmin SATA International; IATA: S4, ICAO: RZO, kutsutunnus: AIR AZORES) on SATA Air Acoresin omistama portugalilainen lentoyhtiö, joka pitää pääpaikkanaan Azorien Ponta Delgadaa. Yhtiö lentää mm. manner-Portugaliin, Eurooppaan sekä Pohjois-Amerikkaan.
Laivasto

Heinäkuussa 2016:
3 Airbus A310-300
4 Airbus A320-200
1 Airbus A330-200 (1 tilauksessa)
Laivasto > Laivaston kehitys

Azores Airlines vuokrasi Air Lease Corporationilta kuusi Airbus A321neo -lentokonetta. Ensimmäinen kone toimitettiin lentoyhtiölle 15. joulukuuta 2017.
Aiheesta muualla

Wikimedia Commonsissa on kuvia tai muita tiedostoja aiheesta .
SATA International (englanniksi)
Balsami

Erilaisia balsamituotteita
Balsami tai palsami (kreik. balsamon) on lääkeainein höystettyä voidetta, jota hierotaan iholle parantamistarkoituksessa. Balsameilla rentoutetaan lihaksia, lievitetään kipuja ja jäykkyyttä. Balsamiin sisältyy yleensä nopeasti haihtuvaa liuotinta kuten alkoholia tai asetonia, ja ärsytystä lievittäviä aromaattisia kemikaaleja kuten bentoiinia, resiiniä tai kapsaisiinia.
Eräitä balsameita on käytetty myös palsamointiin.
Perinteinen kiinalainen lääketiede käyttää paljon balsameita, kuuluisimpana tiikeribalsami ja käärmebalsami eli kärmesalva.
Palsami on eräiden hartsien tai niiden läheissukuisten aineiden liuoksia haihtuvissa öljyissä. Palsamia saadaan muutamien puiden rungoista, kuorista tai hedelmistä. Tärkeimpiä palsameja ovat tärpätti-, kopaiva-, kanada-, peru-, tolupalsami ja storaksi.
Telefónica

| Telefónica S> A. |
| --- | --- |

Yritysmuoto:  Sociedad Anónima (vastaa osakeyhtiötä)
Osake:  BMAD: TEF NYSE: TEF LSE: TDE
ISIN:  ES0178430E18
Perustettu:  1924
Avainhenkilöt:  César Alierta, pääjohtaja
Kotipaikka:  Madrid, Espanja
Toimiala:  tietoliikenne
Liikevaihto:  52,901 mrd € (2006)
Nettotulos:  6,233 mrd € (2006)
Henkilöstö:  220 000
Tytäryhtiöt:  Telefónica de España Telefónica Móviles Telefónica O2 Terra Networks Vivo
Kotisivu:  www.telefonica.com
Infobox OKVirheellinen NIMI-arvo: 
Telefónica S.A. on espanjalainen tietoliikenneyhtiö. Se on maailman neljänneksi suurin tietoliikennealan yritys asiakkaiden määrässä ja kuudenneksi suurin kokonaismarkkina-arvolla mitattuna. Yhtiö toimii pääasiassa Espanjassa ja Latinalaisessa Amerikassa.
Telefónica oli ainut puhelinoperaattori Espanjassa perustamisestaan vuodesta 1924 vuoteen 1997 asti, jolloin hallitus purki sen monopoliaseman ja siitä tuli julkinen yhtiö. Johtuen suuresta markkinaosuudestaan (vuonna 2004 yli 75 prosenttia), Telefónicaa pidetään kuitenkin yhä de facto -monopolina.
Telefónican omistukseen kuuluvat muun muassa Telefónica de España (Espanjan suurin lankapuhelin- ja ADSL-operaattori), Telefónica Móviles (Espanjan suurin matkapuhelinoperaattori), Terra Networks (Internet-palveluntarjoaja) ja Telefónica Publicidad e Información (Espanjan keltaisten sivujen julkaisija).
Telefónican suurimmat toiminnot Espanjan ulkopuolella ovat Brasiliassa São Paulon osavaltiossa, jossa se tarjoaa laajakaista-, paikallispuhelu- ja kaukopuhelupalveluita. Yhtiö on viime aikoina pyrkinyt laajentamaan myös Euroopan markkinoille, mistä osoituksena tšekkiläisen Český Telecomin ja brittiläisen O2:n ostaminen vuonna 2005.
Telefónican osakkeet ovat listattuna Madridin, New Yorkin ja Tokion pörsseissä.